CELEX: 62009CN0048
Language: bg
Date: 2009-02-02 00:00:00
Title: Дело C-48/09: Жалба, подадена на 2 февруари 2009 г. от Lego Juris A/S срещу решението на Първоинстанционния съд (осми състав), постановено на 12 ноември 2008 г.  по дело Lego Juris A/S/Служба за хармонизация във вътрешния пазар (марки и дизайни) (СХВП), T-270/06 Друга страна в производството по възражение, която встъпва пред Първоинстанционния съд: Mega Brands, Inc.

4.4.2009   
            
            
               BG
            
            
               Официален вестник на Европейския съюз
            
            
               C 82/19
            
         Жалба, подадена на 2 февруари 2009 г. от Lego Juris A/S срещу решението на Първоинстанционния съд (осми състав), постановено на 12 ноември 2008 г. по дело Lego Juris A/S/Служба за хармонизация във вътрешния пазар (марки и дизайни) (СХВП), T-270/06 Друга страна в производството по възражение, която встъпва пред Първоинстанционния съд: Mega Brands, Inc.
   (Дело C-48/09)
   (2009/C 82/34)
   Език на производството: английски
   Страни
   
      Жалбоподател: Lego Juris A/S (представители: V. von Bomhard, Rechtsanwältin, T. Dolde, A. Renck, Rechtsanwälte)
   
      Други страни в производството: Служба за хармонизация във вътрешния пазар (марки и дизайни), Megabrands, Inc.
   Искания на жалбоподателя
   
               —
            
            
               да се отмени решението на Първоинстанционния съд, защото то нарушава член 71, параграф 1, буква д), ii) от Регламента относно марката на Общността (1).
            
         Правни основания и основни доводи
   Жалбоподателят твърди, че обжалваното решение нарушава член 7, параграф 1, буква д), ii) от Регламента относно марката на Общността. Жалбоподателят поддържа, че Първоинстанционният съд:
   
               а)
            
            
               е изтълкувал член 7, параграф 1, буква д), ii) от Регламента относно марката на Общността по начин, който на практика изключва всяка форма, която изпълнява функция, от защитата на търговската марка, независимо дали критериите по член 7, параграф 1, буква д), ii) от Регламента относно марката на Общността, както те са определени от Съда в Решение по дело Philips/Remington (2), са изпълнени или не.
            
         
               б)
            
            
               е приложил погрешни критерии при идентифицирането на съществените характеристики на триизмерната търговска марка и
            
         
               в)
            
            
               е приложил погрешен функционален тест, доколкото i) не е ограничил преценката си до съществените характеристики на въпросната търговска марка и ii) не е определил подходящите критерии, за да прецени дали характеристика на форма е функционална и по-специално е отказал да вземе предвид всякакви възможни алтернативни дизайни.
            
         
      (1)  ОВ L 11, стр. 1; Специално издание на български език, 2007 г., глава 17, том 1, стр. 146.
   
      (2)  Решение по Съда от 18 юни 2002 г. по дело Philips/Remington, С-299/99, Recueil, 2002, I-5475.